b'\n_START_ARTICLE_\nThe Band Concert\n_START_SECTION_\nArgument\n_START_PARAGRAPH_\nEn el curt Mickey Mouse \xc3\xa9s el director d\'una orquestra a l\'aire lliure. L\'orquestra est\xc3\xa0 tocant l\'obertura de l\'\xc3\xb2pera Guillaume Tell, per\xc3\xb2 apareix l\'\xc3\x80nec Donald (la seva tercera aparici\xc3\xb3 en un dibuix animat de Mickey) venent gelats. Sense ser convidat, Donald pren la seva flauta i distreu a la banda tocant Turkey in the Straw. Mickey tracta de detenir Donald destruint la seva flauta, per\xc3\xb2 l\'\xc3\xa0nec en tenia algunes de guardades._NEWLINE_Mentre continua el curtmetratge, la banda de Mickey toca "La Tempesta" i generen un verdader tornado. Malgrat ser arrossegats pel tornado, continuen tocant, fins i tot quan cauen sobre un arbre. Donald toca "Turkey in the Straw" novament amb una altra flauta, en acabar un membre de la banda li llan\xc3\xa7a una tuba._NEWLINE_L\'orquestra de Mickey est\xc3\xa0 conformada per: Goofy (clarinet) i un personatge similar (potser Gideon Goat) (tromb\xc3\xb3), Clarabella (flauta), Horace (percussi\xc3\xb3), Peter Pig (trompeta) i Paddy Pig (tuba).\n_START_SECTION_\nVideojocs\n_START_PARAGRAPH_\nAl jard\xc3\xad del castell Disney en Kingdom Hearts II, hi ha una escultura de la banda, per\xc3\xb2 sense els personatges de Mickey, Donald i Goofy._NEWLINE_The Band Concert va ser la base, i el t\xc3\xadtol d\'un nivell secret, al videojoc Mickey Mania: The Timeless Adventures of Mickey Mouse (per a Super Nintendo, Sega Mega Drive, Sega Mega CD i Sony Playstation (en aquesta versi\xc3\xb3 el joc va rebre el nom alternatiu de Mickey\'s Wild Adventure).'